
Umelá inteligencia a jej dopad na pracovný trh

Úvod
Umelá inteligencia (AI) zásadne ovplyvňuje globálny pracovný trh a stala sa jednou z najvýznamnejších inovácií posledných rokov. Jej rýchly rozvoj mení nielen charakter pracovných miest, ale aj požiadavky na zručnosti, spôsob organizácie práce a zamestnanecké príležitosti v rôznych odvetviach. AI umožňuje automatizáciu rutinných  a opakujúcich sa úloh, čím zvyšuje produktivitu a efektivitu, no zároveň vyvoláva obavy z možného zániku pracovných miest, najmä v administratíve, výrobe a službách. Na druhej strane však AI vytvára nové profesie v oblasti dátovej analytiky, vývoja AI systémov, kybernetickej bezpečnosti či správy digitálnych procesov, pričom rastie dopyt po digitálnych, analytických a kreatívnych zručnostiach. Tento vývoj polarizuje trh práce – zvyšuje nároky na vysokokvalifikované pozície a zároveň zvyšuje hrozbu straty zamestnania pre pracovníkov s nízkou kvalifikáciou. Súčasne však AI prináša príležitosti na skvalitnenie pracovných procesov, lepšie zapojenie rôznych skupín zamestnancov a zvýšenie bezpečnosti na pracovisku.

Právny rámec pracovného trhu a umelej inteligencie
Právny rámec týkajúci sa pracovného trhu a umelej inteligencie (AI) je v súčasnosti ovplyvnený predovšetkým reguláciou Európskej únie, ktorá stanovuje zásadné pravidlá a požiadavky pre vývoj, nasadzovanie a používanie AI systémov, pričom sa zameriava na minimalizáciu rizík a ochranu ľudských práv a základných slobôd.
Európsky akt o umelej inteligencii (AI Act), platný od 1. augusta 2024, je prvým komplexným a harmonizovaným právnym rámcom na svete, ktorý definuje pravidlá podľa úrovne rizika AI systémov. Tento akt:
Stanovuje prísne povinnosti pre vývojárov a používateľov AI, najmä pri aplikáciách s vysokým rizikom (vrátane tých, ktoré sa môžu uplatniť na pracovnom trhu).
Zakazuje použitie AI, ktorá ohrozuje práva občanov, manipuluje vedomie alebo vytvára systém sociálneho skórovania.
Vytvára právne istoty pre firmy, zamestnancov, ako aj štátne orgány v súvislosti s používaním umelej inteligencie.
Zriaďuje Európsky úrad pre umelú inteligenciu, ktorý dohliada na dodržiavanie pravidiel a podporuje spoločnosti v ich implementácii.[footnoteRef:1] [1:  Európska komisia. Akt o umelej inteligencii. [online]. 2025. [cit. 7. februára 2026]. Dostupné na internete: https://digital-strategy.ec.europa.eu/sk/policies/regulatory-framework-ai ] 

Hoci existujúce právne predpisy poskytujú určitú ochranu, nepostačujú na riešenie osobitných výziev, ktoré môžu systémy umelej inteligencie priniesť.

Prístup založený na riziku
V akte o umelej inteligencii sa vymedzujú štyri úrovne rizika pre systémy umelej inteligencie:

Obrázok 1 Štyri úrovne rizika. Zdroj: https://digital-strategy.ec.europa.eu/en

Neprijateľné riziko
Všetky systémy umelej inteligencie, ktoré sa považujú za jasnú hrozbu pre bezpečnosť, živobytie a práva ľudí, sú zakázané. V akte o umelej inteligencii sa zakazuje:
· škodlivá manipulácia a klamanie založené na umelej inteligencii,
· škodlivé využívanie zraniteľností založené na umelej inteligencii,
· sociálne bodovanie fyzických osôb používané orgánmi verejnej moci alebo súkromnými aktérmi, ktoré môže viesť k diskriminačným výsledkom a vylúčeniu určitých skupín.
V súlade s prezumpciou neviny by sa fyzické osoby v Európskej únii mali vždy posudzovať podľa ich skutočného správania. Fyzické osoby by sa nikdy nemali posudzovať podľa správania predpokladaného AI výlučne na základe ich profilovania, osobnostných čŕt alebo charakteristík. 
Používanie systémov AI, ktoré vytvárajú alebo rozširujú databázy na rozpoznávanie tváre prostredníctvom necielenej extrakcie podôb tváre z internetu alebo zo záznamov CCTV, by sa malo zakázať, pretože takáto prax zvyšuje pocit hromadného sledovania a môže viesť k hrubému porušovaniu základných práv vrátane práva na súkromie.
Zakázať by sa malo používanie systémov AI na zisťovanie emocionálneho stavu jednotlivcov v situáciách súvisiacich s pracoviskom a vzdelávaním. 
Takisto biometrická kategorizácia, diaľková biometrická identifikácia v reálnom čase na účely presadzovania práva vo verejne prístupných priestoroch

Vysoké riziko
Prípady použitia umelej inteligencie, ktoré môžu predstavovať vážne riziká pre zdravie, bezpečnosť alebo základné práva, sa klasifikujú ako vysokorizikové. Medzi tieto vysokorizikové prípady použitia patria:
· bezpečnostné komponenty umelej inteligencie v kritických infraštruktúrach (napr.           v doprave), ktorých zlyhanie by mohlo ohroziť život a zdravie občanov,
· riešenia umelej inteligencie používané vo vzdelávacích inštitúciách, ktoré môžu určovať prístup k vzdelávaniu a priebeh profesionálneho života osoby (napr. bodovanie skúšok),
· bezpečnostné komponenty výrobkov založené na umelej inteligencii (napr. aplikácia umelej inteligencie v robotickej chirurgii),
· nástroje umelej inteligencie na zamestnávanie, riadenie pracovníkov a prístup                    k samostatnej zárobkovej činnosti (napr. softvér na triedenie životopisov na účely náboru),
· niektoré prípady použitia umelej inteligencie využívané na poskytovanie prístupu             k základným súkromným a verejným službám (napr. bodové hodnotenie úverov, ktorým sa občanom odopiera možnosť získať úver),
· systémy umelej inteligencie používané na diaľkovú biometrickú identifikáciu, rozpoznávanie emócií a biometrickú kategorizáciu (napr. systém umelej inteligencie na spätnú identifikáciu obchodníka),
· prípady použitia umelej inteligencie pri presadzovaní práva, ktoré môžu zasahovať do základných práv ľudí (napr. hodnotenie spoľahlivosti dôkazov),
· prípady použitia umelej inteligencie pri riadení migrácie, azylu a kontroly hraníc (napr. automatizované preskúmanie žiadostí o víza),
· riešenia umelej inteligencie používané pri výkone spravodlivosti a demokratických procesov (napr. riešenia umelej inteligencie na prípravu súdnych rozhodnutí).

Obmedzené riziko
Týka sa to rizík spojených s potrebou transparentnosti v súvislosti s používaním umelej inteligencie. Aktom o umelej inteligencii sa zavádzajú osobitné povinnosti zverejňovania              s cieľom zabezpečiť informovanosť ľudí, keď je to potrebné na zachovanie dôvery. Napríklad pri používaní systémov umelej inteligencie, ako sú chatboty, by ľudia mali byť informovaní o tom, že komunikujú so strojom, aby mohli prijať informované rozhodnutie. Poskytovatelia generatívnej umelej inteligencie musia zabezpečiť identifikovateľnosť obsahu vytvoreného AI. Konkrétne pri tzv. deepfakes a textoch zameraných na informovanie verejnosti o témach verejného záujmu je nevyhnutné, aby bol tento obsah jasne a viditeľne označený.

Minimálne alebo žiadne riziko
Aktom o umelej inteligencii sa nezavádzajú pravidlá pre umelú inteligenciu, ktorá sa považuje za minimálne alebo žiadne riziko. Do tejto kategórie patrí prevažná väčšina systémov umelej inteligencie, ktoré sa v súčasnosti používajú v EÚ. Patria sem aplikácie, ako sú videohry s podporou umelej inteligencie alebo spamové filtre.[footnoteRef:2] [2:  Úradný vestník Európskej Únie. NARIADENIE EURÓPSKEHO PARLAMENTU A RADY (EÚ) 2024/1689 z 13.júna 2024. [online]. 2024. [cit. 8.februára 2026].  Dostupné na internete: https://eur-lex.europa.eu/legal-content/SK/TXT/HTML/?uri=OJ:L_202401689] 

Slovensko pripravuje národnú stratégiu pre rozvoj umelej inteligencie, ktorá bude rešpektovať a implementovať európske regulácie a zároveň reflektovať potreby lokálneho pracovného trhu. Cieľom je podporiť inovatívne firmy, startupy v oblasti AI, etické využívanie technológií a zároveň pripraviť zamestnancov na digitálnu transformáciu.[footnoteRef:3] [3:  SLOVENSKO. AI. Inovácie a rozvoj AI v Európe. [online]. 2025. [cit. 8.februára 2026]. Dostupné na internete: https://www.slovensko.ai/globalny-akcny-samit-o-umelej-inteligencii-v-parizi/] 


Dopady AI na pracovný trh
Pracovný trh na Slovensku prechádza najväčšou transformáciou v histórii, ktorú poháňajú umelá inteligencia, automatizácia a digitálne technológie. Zmeny sa dotýkajú nielen technológií, ale aj spôsobu práce, očakávaní zamestnávateľov a potrieb zamestnancov.
Vývoj umelej inteligencie umožňuje automatizáciu mnohých rutinných a opakujúcich sa úloh, ktoré sa donedávna vykonávali manuálne. To môže viesť k zníženiu potreby niektorých pracovných pozícií. Zároveň sa však otvára priestor pre nové technické profesie.
S tým, ako AI preniká do rôznych sektorov, stúpa dopyt po špecialistoch so znalosťami v oblasti dátových analýz a strojového učenia. Tradičné zručnosti sa tak kombinujú                          s digitálnymi, čo vyžaduje obnovu vzdelávania a neustálu aktualizáciu schopností. Aj keď AI môže eliminovať niektoré pracovné miesta, zároveň vytvára nové príležitosti. Vývoj, údržba a etické riadenie AI systémov vytvárajú úplne nové profesijné oblasti, ktoré doteraz na trhu práce neexistovali.[footnoteRef:4] [4:  GD-PR Slovensko.sk. Ako umelá inteligencia ovplyvní pracovný trh? [online]. 2025. [cit. 26.februára 2026]. Dostupné na internete: https://gdpr-slovensko.sk/ako-umela-inteligencia-ovplyvni-pracovny-trh/] 


	Najviac nových pracovných príležitostí v dôsledku automatizácie  a digitalizácie vznikne v týchto odvetviach:[footnoteRef:5] [5:  TRENDY PRÁCE. Potreby trhu práce v odvetviach a zamestnaniach do roku 2025. [online]. 2025. [cit. 26. februára 2026]. Dostupné na internete: https://www.trendyprace.sk/sk/trendy-trhu-prace/sk-trendy/zamestnania ] 

	Odvetvie
	Dôvod rastu a príležitostí

	Informačné technológie (IT)
	Silný expanzný dopyt po špecialistoch na vývoj, správu a implementáciu digitálnych riešení a automatizovaných systémov. 

	Priemysel a výroba
	Modernizácia výrobných procesov v rámci konceptu Priemysel 4.0, automatizácia liniek a potreba technikov, operátorov a údržby strojov. 

	Obchod a služby
	Digitalizácia predaja, rozvoj elektronického obchodu (e-commerce), automatizované sklady a logistika, nové služby spojené s technológiami. 

	Zdravotníctvo a sociálna pomoc
	Rastúci dopyt po odborníkoch (lekári, zdravotné sestry, technici), digitalizácia zdravotnej starostlivosti, telemedicína. 

	Vzdelávanie
	Potreba rekvalifikácie a celoživotného vzdelávania, rozvoj digitálnych foriem výučby a vzdelávacích technológií.

	Finančné služby
	Automatizácia bankovníctva, finančno-technologické (fintech) riešenia, potreba analytikov a špecialistov na kybernetickú bezpečnosť.[footnoteRef:6] [6:  KOLEKTÍV AUTOROV pod vedením spoločnosti TREXIMA BRATISLAVA. Analytické a prognostické podklady k očakávanému vývoj zamestnanosti do roku 2030+. [online]. 2025. [cit. 27.februára 2026], Dostupné na internete: https://www.ruzsr.sk/media/136c44e9-da12-4b31-8203-46f6d9e93fda.pdf] 


	Kybernetická bezpečnosť
	Špecialisti na detekciu hrozieb, experti na zabezpečenie cloudovej infraštruktúry, špecialisti na architektúru bezpečnosti Zero Trust.

	Energetika a infraštruktúra
	Technici pre správu inteligentných sietí.



Ďalšie perspektívne odvetvia:
•	Stavebníctvo (digitalizácia projektovania, automatizované stavebné procesy).
•	Logistika a doprava (automatizované sklady, inteligentné dopravné systémy).

Najväčší expanzný dopyt po nových pracovných miestach je v oblasti informačných technológií (ďalej len „IT“)  a v zdravotníctve, kde nové pozície vznikajú najmä v dôsledku ekonomickej expanzie, nielen z dôvodu nahradenia odchádzajúcich pracovníkov.
Priemysel a obchod budú aj naďalej tvoriť významnú časť nových pracovných príležitostí, pričom sa očakáva rast dopytu po špecialistoch, pracovníkoch v službách, operátoroch                   a montéroch strojov a zariadení.
Naopak, najmenší dopyt po nových pracovných príležitostiach bude v poľnohospodárstve, rybárstve, lesníctve a v niektorých tradičných odvetviach s vysokou mierou automatizácie.[footnoteRef:7] [7:  TRENDY PRÁCE. Potreby trhu práce v odvetviach a zamestnaniach do roku 2025. [online]. 2025. [cit. 4. marca 2026]. Dostupné na internete: https://www.trendyprace.sk/sk/trendy-trhu-prace/sk-trendy/zamestnania] 


Medzi najčastejšie očakávané a už vznikajúce pozície patria:
Špecialista na údržbu a vývoj automatizovaných systémov – odborníci, ktorí navrhujú, programujú, spravujú a opravujú robotické a automatizované zariadenia v továrňach, skladoch či službách.[footnoteRef:8] [8:  DEKRA. Aký vplyv bude mať automatizácia na pracovné miesta v budúcnosti? [online]. 2023. [cit. 4. marca 2026]. Dostupné na internete: https://dekra-job.sk/aky-vplyv-bude-mat-automatizacia-na-pracovne-miesta-v-buducnosti/] 

Dispečer robotov a operátor dronov – osoby monitorujúce a riadiace flotily robotov alebo dronov pri logistike, doručovaní či údržbe infraštruktúry.
Asistent umelej inteligencie – špecialista, ktorý pomáha s implementáciou, správou                      a optimalizáciou AI systémov v organizáciách.
Analytik údajov, dátový vedec – experti na zber, spracovanie a interpretáciu veľkých dát, ktoré generujú automatizované systémy.[footnoteRef:9] [9:  KarieraInfo. Ako si udržať prácu aj v čase umelej inteligencie: Ktoré profesie majú budúcnosť? [online]. 2025. [cit. 5. marca 2026]. Dostupné na internete: https://karierainfo.zoznam.sk/cl/1000142/3063093/Ako-si-udrzat-pracu-aj-v-case-umelej-inteligencie--Ktore-profesie-maju-buducnost-] 

IT tester, programátor, vývojár softvéru, odborník na digitálny marketing či automatizáciu procesov – nové alebo rozšírené IT pozície, ktoré sa špecializujú na vývoj a testovanie automatizovaných riešení.
Koordinátor práce na diaľku, manažér pracovného prostredia – pozície vznikajúce v dôsledku digitalizácie a hybridného modelu práce, zamerané na efektívne riadenie tímov a pracovného prostredia na diaľku.
Špecialista na etiku a reguláciu AI – odborníci, ktorí riešia otázky bezpečnosti, ochrany súkromia a etických aspektov využívania AI.
Technik spolupráce človek – robot – experti, ktorí navrhujú a optimalizujú spoluprácu medzi ľuďmi a strojmi na pracovisku.
Digitálny tréner a špecialista na rekvalifikáciu – osoby, ktoré pomáhajú zamestnancom získať nové digitálne zručnosti potrebné v automatizovanom prostredí. [footnoteRef:10] [10:  SKCube redakcia. SkcubeNews. Vplyv technológie a nové perspektívy zamestnania. [online]. 2023. [cit. 11. marca 2026]. Dostupné na internete: https://skcube.sk/magazin/vplyv-technologie-a-nove-perspektivy-zamestnania/] 

Špecialista na kybernetickú bezpečnosť v AI – zabezpečuje ochranu AI systémov pred zneužitím, útokmi a chybami.[footnoteRef:11] [11:  Welcome to Slovakia.sk. Ktoré zručnosti budú v blízkej budúcnosti na slovenskom pracovnom trhu najžiadanejšie? [online]. 2025. [cit. 11. marca 2026]. Dostupné na internete: https://www.welcometoslovakia.sk/sk/ktore-zrucnosti-budu-v-blizkej-buducnosti-na-slovenskom-pracovnom-trhu-najziadanejsie/] 

Aby sa ľudia úspešne pripravili na zmeny pracovného trhu spôsobené umelou inteligenciou (AI), je kľúčové zamerať sa na rozvoj nových zručností, prispôsobivosť a celoživotné vzdelávanie.[footnoteRef:12] [12:  STARTITUP, RODÁK Marek. Umelá inteligencia dramaticky mení trh práce. Slováci sa musia vzdelávať, inak prídu o zamestnanie. [online]. 2025. [cit. 12. marca 2026]. Dostupné na internete: https://www.startitup.sk/umela-inteligencia-dramaticky-meni-trh-prace-slovaci-sa-musia-vzdelavat-inak-pridu-o-zamestnanie.] 


Budúcnosť práce v ére umelej inteligencie: 
Ak ide o celoživotné vzdelávanie a rekvalifikáciu, odborné odhady naznačujú, že významná časť zamestnancov bude musieť v budúcnosti zmeniť spôsob vykonávania práce alebo absolvovať rozsiahle preškolenie. V tejto súvislosti sa zdôrazňuje význam investícií         do vzdelávania zameraného na digitálne zručnosti, programovanie, prácu s dátami a správu systémov umelej inteligencie.
V oblasti rozvoja mäkkých zručností sa pozornosť sústreďuje na kompetencie, ktoré sú len ťažko nahraditeľné technológiami umelej inteligencie. Ide najmä o kreativitu, kritické myslenie, riešenie problémov, tímovú spoluprácu, komunikačné schopnosti, emocionálnu inteligenciu a adaptabilitu. Význam týchto zručností sa bude pravdepodobne zvyšovať                   v dôsledku postupného preberania rutinných a opakujúcich sa úloh systémami umelej inteligencie. Odborná literatúra zároveň poukazuje na potrebu vnímať umelú inteligenciu predovšetkým ako nástroj podporujúci pracovné procesy, nie ako konkurenciu človeka. Efektívna spolupráca človeka a umelej inteligencie môže prispieť k vyššej produktivite práce     a umožniť sústredenie sa na činnosti s vyššou pridanou hodnotou. Praktické využitie umelej inteligencie zahŕňa napríklad automatizáciu rutinných úloh, analýzu dát alebo personalizáciu služieb. V podmienkach rýchleho technologického rozvoja sa za dôležitý predpoklad úspešného uplatnenia na trhu práce považuje otvorenosť voči zmenám a priebežné sledovanie nových trendov. Jednotlivci by mali monitorovať vývoj vo svojom odbore, osvojovať si nové technológie a prispôsobovať svoje zručnosti aktuálnym požiadavkám trhu práce.
Z hľadiska budúceho vývoja trhu práce sa očakáva rastúci dopyt po odborníkoch                v oblastiach umelej inteligencie, dátovej analytiky, kybernetickej bezpečnosti a vývoja softvéru. Súčasne sa predpokladá pretrvávajúci význam profesií v zdravotníctve, vzdelávaní      a environmentálne orientovaných odvetviach. Z tohto dôvodu sa tieto oblasti často označujú za perspektívne sektory budúceho pracovného trhu.[footnoteRef:13] [13:  Osobnyudaj.sk. Nová éra bezpečnosti. Ako sa mení pracovný trh pod vplyvom umelej inteligencie? [online]. 2025. [cit. 13. marca 2026]. Dostupné na internete: https://www.osobnyudaj.sk/ako-sa-meni-pracovny-trh-pod-vplyvom-umelej-inteligencie.] 

Význam prípravy na technologické zmeny zdôrazňuje aj nasledujúce stanovisko: „Neohrozí nás AI, ale nepripravenosť. Tam, kde štáty a firmy podcenia prípravu, môže umelá inteligencia spôsobiť sociálne napätie, nezamestnanosť a zvyšovanie nerovností. Preto odborníci volajú po investíciách nielen do technológií, ale predovšetkým do ľudí – aby každý mal možnosť zvládnuť novú digitálnu realitu.“[footnoteRef:14] [14:  STARTITUP, RODÁK Marek. Umelá inteligencia dramaticky mení trh práce. Slováci sa musia vzdelávať, inak prídu o zamestnanie. [online]. 2025. [cit. 13.marca 2026]. Dostupné na internete: https://www.startitup.sk/umela-inteligencia-dramaticky-meni-trh-prace-slovaci-sa-musia-vzdelavat-inak-pridu-o-zamestnanie.] 


Záver
[bookmark: _Toc129773543]Umelá inteligencia predstavuje jeden z najvýznamnejších technologických posunov súčasnosti, ktorý zásadným spôsobom mení charakter pracovného trhu. Na jednej strane prináša zvýšenie efektivity, automatizáciu rutinných činností a nové možnosti pre vznik inovatívnych povolaní, na druhej strane však vyvoláva reálne obavy zo zániku niektorých pracovných miest a rastúcich kvalifikačných rozdielov medzi zamestnancami. Jej dopad je už citeľný najmä medzi mladými ľuďmi vo veku 22 až 25 rokov, ktorí často strácajú pracovné príležitosti                v dôsledku automatizácie rutinných úloh.  
Budúci charakter pracovného trhu tak nebude určovaný iba technologickým vývojom samotným, ale predovšetkým schopnosťou spoločnosti strategicky reagovať na tieto zmeny. Významnú úlohu zohrá vzdelávanie, rekvalifikácia a podpora celoživotného učenia, ktoré umožnia pracovníkom flexibilne reagovať na nové požiadavky trhu. Práve prepojenie technologického pokroku s dôslednou prípravou pracovnej sily môže zabezpečiť, že AI nebude vnímaná iba ako hrozba, ale predovšetkým ako príležitosť na udržateľný rozvoj a zvýšenie prosperity celej spoločnosti.

Summary
Artificial intelligence (hereinafter referred to as "AI") is fundamentally transforming the global labor market, with a dual impact. It leads to the disappearance of routine and repetitive jobs, while at the same time creating new professions with higher added value and specialized expertise. Automation and machine learning are replacing both manual and administrative tasks in industry, services, and commerce, increasing the risk of job loss especially for less qualified workers. On the other hand, AI opens up new opportunities in areas such as data analytics, cybersecurity, AI system development and management, and the ethics of artificial intelligence. The prevailing trend is a growing demand for digital and analytical skills, with adaptability and lifelong learning becoming essential prerequisites for success in the labor market. At the same time, AI increases productivity and changes the nature of work, as people shift from routine activities to more creative and strategic tasks.

